**Наредба за изменение и допълнение на Наредба № 847 от 15.01.2010 г. за въвеждане на национална процедура за достъп до пазара на въздушни превозвачи на Общността, установени в Република България, по въздушни линии, договорени съгласно международни договори на Република България с държави извън Европейския съюз**

*(обн., ДВ, бр. 8 от 2010 г., попр., бр. 11 от 2010 г., изм. и доп., ДВ, бр. 7 от 2017 г.)*

**§ 1.** В чл. 2 запетаята след думата „права“ и думите „като ограничения на честотите на експлоатация, предлагания капацитет или броя на пунктовете на опериране“ се заменят със „за честотите на експлоатация на линията или за предлагания капацитет“

**§ 2.** В чл. 8, ал. 5, изречение второ думите „датата на провеждане на конкурса“ се заменят с „датата на отваряне на заявленията“.

**§ 3.** В чл. 9, ал. 2 след думите „входящ регистър“ се добавя „на ГД „ГВА“.

**§ 4.** В чл. 11 се правят следните изменения:

1. В ал. 1 думите „10 дни след приключване“ се заменят с „3 дни след изтичане“.

2. В ал. 4, т. 3 думите „Закона за предотвратяване и разкриване на конфликт на интереси“ се заменят със „Закона за противодействие на корупцията и за отнемане на незаконно придобитото имущество“.

**§ 5.** В чл. 12, ал. 6 думите „10 дни“ се заменят с „5 дни“.

**§ 6.** В чл. 13 се правят следните изменения:

1. В ал. 2 думата „10-дневен“ се заменя с „5-дневен“.

2. Алинея 2 се изменя така:

„(2) Когато се установи, че някои от документите по чл. 10 не са представени, комисията изпраща уведомление до кандидата и му предоставя възможност да ги представи в 5-дневен срок от датата на получаване на уведомлението“.

**§ 7.** В чл. 19, ал. 2 думите „при условията на“ се заменят с „по“.

**§ 8.** В § 1от Допълнителната разпоредба се правят следните изменения:

1. Точка 6 се отменя.

1. Точка 7 се изменя така:

„7. „Търговски права“ са права за назначаване на въздушни превозвачи за експлоатиране на редовна/и въздушна/и линия/и за превоз на пътници товари и поща, договорена/и по силата на международно споразумение с трета страна, права за предоставяне на капацитет или честоти на опериране.“